بیرلشمیش میلتلر تشکیلاتی (ب ام تی) داغلیق قاراباغدا گرگینلیین آرتماسیندان ناراحاتدیر.
آپا-نین معلوماتینا گؤره، بونو ب ام تی باش کاریبینین مطبوعات کاتیبی ایستفان دیوژارریک کئچیردیی بریفینگده دئییب.
او، طرفلری ایستهنیلن حربی عملیاتلاردان چکینمهیه، گلهجکده گرگینلیین آزالدیلماسی و زوراکیلیغین قارشیسینین آلینماسی ایستیقامتینده آددیملار آتماغا چاغیریب: «باش کاتیبین ایونون ۲۲-ده وئردیی بیاناتدا دا قید ائدیلدیی کیمی، بیز تهلوکسیزلیکله باغلی وضعیتین پیسلشمهسیندن، او جملهدن تماس خطینده و داغلیق قاراباغ مناقیشهسی زوناسیندا آتشکس رژیمینین پوزولماسیندان ناراحاتیق. بیز، همصدرلرین فضولی رایونونون آلخانلی کندینده دینج اینسانلار داخیل اولماقلا، ایتکیلره سبب اولان زوراکیلیق حالی ایله باغلی بیاناتینی دستکلییریک. تئزلیکله دانیشیقلار ماساسینا قاییتماق حلی اوزادیلان و تهلوکهلی موناقیشهنین یئگانه حل یولودور».
azb_Arab azb_Arab azb_Arab